**KÖZLEMÉNY**

A **Központi Statisztikai Hivatal** a 2019. évi adatfelvételi program részeként egészségi állapottal, egészségüggyel összefüggő felmérést végez a településen

**2019. szeptember 16. és december 16. között.**

A harmadik alkalommal zajló **Európai lakossági egészségfelmérés** *(ELEF2019)* végrehajtását a Bizottság (EU) 2018/255 rendelete írja elő az **Európai Unió tagállamai** számára, ötévente.

Az adatfelvétel **célja** a lakosság **egészségi állapotának**, az azt befolyásoló **életmódjának**, és az **egészségügyi szolgáltatások igénybevételének, az ellátásokkal** való elégedettségének vizsgálata. Ezek az információk fontos – a helyes egészségmagatartást és egészség megőrzését ösztönző, az egészségi állapot javítását segítő, az egészségügyi ellátórendszer színvonalának emelését célzó – **egészségpolitikai intézkedések** meghozatalához járulhatnak hozzá.

Az ország 510 településéről **10 470 személy** került kiválasztásra a véletlen mintavétel szabályai szerint, akik névre szóló, válaszadásra **felkérő levelet** kapnak szeptemberben.

A felmérés első két hetében van lehetőség a kérdőív **interneten** való kitöltésére, majd az ezt követő időszakban **fényképes igazolvánnyal rendelkező összeírók** keresik fel azokat, akik **személyesen** szeretnének válaszolni. A válaszadás **önkéntes**.

A felmérésben résztvevők **utazást**, valamint az internetes kitöltők **sportszerutalványt nyerhetnek**.

*Információkérés, kapcsolatfelvétel:*

|  |
| --- |
| **Európai lakossági egészségfelmérés (ELEF2019)**  |
| Honlap | [www.ksh.hu/elef](http://www.ksh.hu/elef)2019 |
| E-mail cím | lakinfo@ksh.hu |
| Telefonszám | 06-80-200-766/3 (H-Cs: 8-16:30; P: 8-14 óra) |

A KSH a felmérésből származó adatokat **bizalmasan** kezeli, kizárólag **statisztikai célra, összesítve,** **egyedi azonosítás lehetőségét kizáróan** használja fel, a hazai és európai uniós adatvédelmi és statisztikai jogszabályok betartásával.

A felmérésből származó **összesített eredmények** a nyilvánosság számára is hozzáférhetővé válnak, az első adatközlésre **2020 tavaszán** kerül sor.

Budapest, 2019. szeptember 13.